জোসেফ ব্ল্যাক
জোসেফ ব্ল্যাক (১৬ এপ্রিল ১৭২৮ - ৬ ডিসেম্বর ১৭৯৯) একজন স্কটল্যান্ডীয় পদার্থবিদ এবং রসায়নবিদ ছিলেন। তিনি ম্যাগনেসিয়াম, সুপ্ততাপ, আপেক্ষিক তাপ এবং কার্বন ডাই অক্সাইড আবিষ্কারের জন্য সুপরিচিত। তিনি ১৭৫৬ সাল থেকে ১০ বছর গ্লাসগো বিশ্ববিদ্যালয়ে অ্যানাটমি এবং রসায়ন বিভাগের অধ্যাপক ছিলেন এবং পরে ১৭৬৬ সাল থেকে এডিনবরা বিশ্ববিদ্যালয়ের ঔষধ ও রসায়ন বিভাগের অধ্যাপক ছিলেন, সেখানে তিনি ৩০ বছরেরও বেশি সময় ধরে শিক্ষকতা ও বক্তৃতা দিয়েছিলেন। এডিনবরা বিশ্ববিদ্যালয় এবং গ্লাসগো বিশ্ববিদ্যালয়ের রসায়ন ভবনগুলি ব্ল্যাকের নামে নামকরণ করা হয়েছে।